stanford-oval/wikipedia huggingface dataset:
קומוניזם נוצרי

קומוניזם נוצרי הוא צורה של קומוניזם דתי המבוססת על הדת הנוצרית. זוהי תאוריה תאולוגית פוליטית המבוססת על הדעה כי תורתו של ישוע מחייבת את הנוצרים לתמוך בקומוניזם כמערכת חברתית אידיאלית. אף על פי שאין הסכמה כללית על התאריך המדויק שבו הקומוניזם נוצרי נוסד, קומוניסטים נוצרים רבים טוענים כי מהברית החדשה עולות ראיות כי הנוצרים הראשונים, כולל 12 השליחים, הקימו חברה קומוניסטית קטנה משלהם בשנים שלאחר מותו של ישוע ותחייתו. רבים מתומכי הקומוניזם הנוצרי טוענים כי ישוע עצמו לימד את הרעיון והוא פותח על ידי השליחים.
ניתן לראות את הקומוניזם הנוצרי כסוג רדיקלי של סוציאליזם נוצרי. קומוניסטים נוצריים יכולים או לא יכולים להסכים עם חלקים שונים של מרקסיזם. הם לא מסכימים עם אתאיזם והאנטי דתיות של המרקסיזם החילוני, אבל מסכימים עם ההיבט הכלכלי של התאוריה המרקסיסטית, כגון הרעיון כי הקפיטליזם מנצל את מעמד הפועלים על ידי מיצוי הערך העודף מן העובדים בצורת רווחים וכי העבודה בשכר הוא כלי מנכר שמקדם סמכות שרירותית ובלתי צודקת. הקומוניזם הנוצרי, כמו המרקסיזם, גורס גם כי קפיטליזם מעודד את ההיבטים השליליים של הטבע אנושי, תופס ערכים כגון רחמים, חסד, צדק וחמלה לטובת חמדנות, אנוכיות ושאפתנות עיוורת.
קומוניסטים נוצריים שותפים לכמה מהמטרות הפוליטיות של המרקסיסטים, למשל: החלפת השיטה השלטונית לסוציאליזם, שאמור בתורו להתקדם לקומוניזם בשלב מאוחר יותר בעתיד. עם זאת, קומוניסטים נוצרים חולקים לעיתים על המרקסיסטים (ובמיוחד עם הזרם הלניניסטי) בנוגע לאופן שבו החברה הסוציאליסטית אמורה להתארגן. באופן כללי, הקומוניזם הנוצרי התפתח בתהליך נפרד מהמרקסיזם, ורוב הקומוניסטים הנוצריים מסכימים עם המסקנות של הקומוניזם המרקסיסטי, אבל לא עם הנחות היסוד שלו.
מחלוקות > שימוש במושג "קומוניזם"

ישנם קומוניסטים נוצרים אשר מתנגדים לשימוש "קומוניזם נוצרי" בגלל החשש להיות מתויגים למדינות קומוניסטיות כמו ברית המועצות, קובה, סין, וייטנאם או קוריאה הצפונית, שבהן חלה מדיניות אנטי דתית.
מצד השני, יש כאלו אשר מאמינים כי יש צורך במושג "קומוניזם" כדי ללכוד את המהות של עמדתם בנושאי כלכלה. הם מציינים את קיומה של אופוזיציה קומוניסטית משמעותית באותן "מדינות קומוניסטיות" טוטליטריות של המאה ה-20 (כולל למשל טרוצקיסטים בברית המועצות), וטוענים כי אם הם היו נוטשים את מונח זה, זה היה מטשטש עוד יותר את ההיסטוריה של ההתנגדות הזו. לפיכך, הקומוניסטים הנוצריים הללו טוענים כי "קומוניזם נוצרי" הוא מונח מדויק והולם, כל עוד הוא מוגדר כזרם הדמוקרטי והאנטי-סטליניסטי של הקומוניזם.
מחלוקות > עשיית שינוי

ישנה גם השאלה על איך חברה קומוניסטית צריכה להיות מושגת בפועל. בעוד הקומוניסטים האורתודוקסים דוגלים בצורה של מרד אלים, הקומוניסטים הנוצריים תומכים בהשגה קומוניסטית בדרכים לא אלימות, כגון התנגדות פסיבית או בחירות. באשר לנושא של הלאמת אמצעי הייצור, אשר נתפסה על ידי חלק מהנוצרים כגנבה, קומוניסטים נוצריים טוענים כי קפיטליזם עצמו הוא סוג של גנבה ממוסדת באופן שבעלי הון מנצלים את עובדיהם על ידי אי תשלום של הערך המלא של העבודה שלהם.
עם זאת, לא כל הקומוניסטים הנוצריים מבקשים להשיג שינוי חברתי בקנה מידה גדול. יש הסבורים כי במקום לנסות לשנות את הפוליטיקה והכלכלה של מדינה שלמה, הנוצרים צריכים במקום להקים הקומוניזם ברמה מקומית או אזורית בלבד.
הוגים מרכזיים בזרם

תומאס האגרטי
ארנסט בלוך (פילוסוף)
קאמילו טורס
| סוציאליזם |
| --- | --- | --- |
| זרמים | אנרכו-סינדיקליזם • אנרכו-קומוניזם • הסוציאליזם האתיופי • לניניזם • מרקסיזם • נצרות סוציאליסטית • קומוניזם נוצרי • סוציאל-דמוקרטיה • סוציאליזם אסלאמי • סוציאליזם דמוקרטי • סוציאליזם ערבי • סינדיקליזם • פמיניזם סוציאליסטי • ציונות סוציאליסטית • קומוניזם • סוציאליזם ליברטריאני • נאציונל-סוציאליזם |  |
| סוציאליסטים | רוברט אוון • פרידריך אנגלס • מיכאיל באקונין • אוגוסט בבל • אדוארד ברנשטיין • משה הס • פרדיננד לסל •  קרל מרקס • קלוד-אנרי דה סן-סימון • פייר-ז'וזף פרודון •  שארל פורייה |  |
ציידי האיילים

| --- | --- |

כרזת הסרט
 בימוי:  בן שרפסטין
 הופק בידי:  וולט דיסני
 מדבבים:  וולט דיסני קלרנס נאש פינטו קולביג
 מוזיקה:  פול סמית'
 אנימטור:  ארט באביט נורמן פרגוסון פרנצ'י דה טרמודן קלייד ג'רונימי ג'ק קיני
 מדינה:  ארצות הברית ארצות הברית
 חברת הפקה:  וולט דיסני הפקות
 חברה מפיצה:  יונייטד ארטיסטס
 הקרנת בכורה:  20 בפברואר 1937
 משך הקרנה:  9 דקות
 שפת הסרט:  אנגלית
 סוגה:  סרט קצר, סרט הנפשה, סרט קומדיה, סרט לכל המשפחה, סרט מוזיקלי
 דף הסרט ב־IMDb
ציידי האיילים (באנגלית: Moose Hunters) הוא סרט הנפשה קצר אמריקאי משנת 1937 שהופק על ידי וולט דיסני הפקות והופץ על ידי יונייטד ארטיסטס. בסרט מככבים מיקי מאוס, דונלד דאק וגופי במסע ציד איילים. הסרט, שבוים על ידי בן שרפסטין עם מוזיקה מאת פול סמית', כולל את דיבובם של וולט דיסני בתור מיקי, קלרנס נאש בתור דונלד, ופינטו קולביג בתור גופי. זהו הסרט הקצר ה-93 בסדרת סרטי "מיקי מאוס" שיצאו לאקרנים והרביעי באותה השנה.
דמויות ומדבבים

מיקי מאוס – וולט דיסני
דונלד דאק – קלרנס נאש
גופי – פינטו קולביג
איילים – קלרנס נאש, פינטו קולביג, לי מילר
הסרט הופץ בישראל בדיבוב עברי, כשעל מלאכת הדיבוב הייתה אחראית שפרירה זכאי.
במדיה אחרת

הסרט משמש כבסיס וככותרת לשלב השלישי במשחק הווידאו "Mickey Mania" משנת 1994, שיצא ל-Super NES, סגה מגה דרייב, Sega CD וגם לפלייסטיישן (תחת הכותרת "Mickey's Wild Adventure").
הערות שוליים

↑  Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. ISBN 978-3-8365-5284-4.
↑  Lenburg, Jeff (1999). The Encyclopedia of Animated Cartoons. Checkmark Books. pp. 108–109. ISBN 0-8160-3831-7. נבדק ב-6 ביוני 2020. {{cite book}}:  (עזרה)
קלי ויליאמס

| --- | --- |
אין תמונה חופשית
 לידה:  8 ביוני 1970 (בת 54) לוס אנג'לס, ארצות הברית 
 שם לידה:  Kelli Renee Williams 
 מדינה:  ארצות הברית 
 תקופת הפעילות:  מ-1989 
 מקום לימודים:  תיכון בוורלי הילס  בית הספר הצרפתי של לוס אנג'לס 
 בן או בת זוג:  Ajay Sahgal (1996–?) 
 מספר צאצאים:  3 
 פרופיל ב-IMDb
 
קלי רנה ויליאמס (באנגלית: Kelli Renee Williams; נולדה ב-8 ביוני 1970) היא שחקנית אמריקאית.
חייה

נולדה וגדלה בלוס אנג'לס שבקליפורניה, בתם של שאנון וילקוקס, שחקנית, וג'ון ויליאמס, מנתח פלסטי, ולה אח אחד ושני אחים חורגים. הוריה התגרשו כאשר הייתה בת 13. ויליאמס למדה בתיכון בוורלי הילס שבבוורלי הילס, שם לקחה שיעורי משחק והשתתפה בהפקות של בית הספר.
עוד בטרם מלאה לה שנה הופיעה ויליאמס בסרטוני פרסומת. לאחר לימודיה התיכוניים החלה לגלם תפקידים קטנים על המסך הקטן; וילאמס גילמה את חברתו של רוס בקומדיית המצבים של NBC ‏"Day by Day"‏ (1989) ואת דמותה של קייט ברודריק בסרט הטלוויזיה "A Woman Scorned: The Betty Broderick Story" ‏(1992). את הופעתה הקולנועית הראשונה עשתה בסרט "There Goes My Baby"‏ (1993) לצד השחקנים דרמוט מולרוני ונואה ויילי. ויליאמס הופיעה במחזה הקומי "Wrong Turn at Lungfish" לצד טוני דנזה וג'ורג' סי סקוט. ב-1996 השתתפה בסרט הפשע הטלוויזיוני של NBC "קול מהקבר", לצדם של רוברט נפר וג'ון קרול לינץ'.
ב-1997 עלתה למסכים סדרת הדרמה "הפרקליטים" של דייוויד אי קלי העוסקת בחייהם המקצועיים והאישיים של חבורת עורכי דין בבוסטון, שעוסקים בעיקר במשפט פלילי. ויליאמס גילמה את דמותה של לינדזי דול, עורכת דין ואחת הדמויות הראשיות. את התפקיד גילמה במשך שבע עונות (מתוך 8) ואיתו היא מזוהה יותר מכל. במהלך צילומי הסדרה עברה ויליאמס שלושה הריונות. ההיריון הראשון וההיריון השלישי הוסוו על ידי צוות ההפקה, אך ההיריון השני שולב בסדרה; לינדזי הייתה נשואה אז לשותף הבכיר במשרד, בובי דונל (גולם בידי דילן מקדרמוט) והתסריטאים כתבו עבור הדמות היריון שהסתיים בלידת בנם הבכור של דול ודונל.
ויליאמס הופיעה בתפקידי אורח בסרטים וסדרות טלוויזיה רבות; בין היתר בסדרות: "חוק וסדר" (1992 ו-2007) "שולחן לחמישה" (1994), "סודות העיר" (1996), "סקראבס" (2002),‏ "מאורת האריות"‏ (2003)‏, "האק" (2003) ו"משמרת שלישית" (2005). ויליאמס כיכבה בסדרת הדרמה "חקירה רפואית" של NBC, שם גילמה את דמותה של ד"ר נטלי דוראנט (2004), ובסדרת הדרמה "שקר לי" של פוקס, שם היא מגלמת את דמותה של ד"ר ג'יליאן פוסטר (2009).
בשנת 2010 שיחקה בסרט "המרווח שבפנים" לצדה של מליסה לאו. בשנים 2012–2013 גילמה את ג'קי קלארק בסדרה "נשות קבע" לצד דרו פולר.
ויליאמס הייתה במאית במגוון סדרות טלוויזיה, ביניהן הפרקליטים, משפחת פוסטר, צרות טובות, המתמחה, מכושפות ומגנוליות מופלאות.
ויליאמס דוברת אנגלית, צרפתית וספרדית. היא נשואה לבמאי והסופר אג'יי סאהגה (ממוצא הודי) ולהם שלושה ילדים.
ציאנו אצטילן

| --- | --- |

 
 כתיב כימי:  C₃HN 
 מסה מולרית:  51.05 גרם/מול
 מספר CAS:  1070-71-9
 מצב צבירה:  נוזל
 טמפרטורת היתוך:  5 °C   278.15 K
 טמפרטורת רתיחה:  42.5 °C   315.65 K
 
ציאנו אצטילן (Cyanoacetylene) הוא תרכובת אורגנית של פחמן, מימן וחנקן בעל הנוסחה הכימית C3HN.
המולקולה של החומר היא בעלת מבנה קווי מהצורה H-C≡C-C≡N והוא האלקין הפשוט ביותר ממשפחת הציאנו.
בזכות הקשר קוולנטי המשולש, המולקולה משמשת כאלקין בתהליך סיפוח הלוגנים.
בנוסף המולקולה יכולה לעבור סינטוז לא אורגני על מנת לייצר תוצרים פרו-ביוטיים כגון: חומצה אספרטית, אספרגין וציטוזין. 

ציאנו אצטילן התגלה באמצעות ספקטרוסקופיה בערפיליות, בזנבות של כוכבי שביט, בתווך בין-כוכבי ובאטמוספירה של טיטאן (הירח הגדול של שבתאי).
בנוסף, ציאנו אצטילן היא אחת המולקולות שנוצרו בניסוי מילר-יורי.
ראו גם

די-ציאנו אצטילן
הערות שוליים

↑  Cyanoacetylene in Prebiotic Synthesis R. A. Sanchez, J. P. Ferris, and L. E. Orgel, Science 11 Novembre 1966, Vol. 154. no. 3750, pp. 784 - 785; DOI: 10.1126/science.154.3750.784
↑  H. B. Niemann, et al. (2005). "The abundances of constituents of Titan’s atmosphere from the GCMS instrument on the Huygens probe". Nature 438 (7069): 779–784
| --- | --- |
בקרת זהויות :  GND: 4321043-0 
ערך זה הוא קצרמרבנושא כימיה. אתם מוזמנים לתרום לוויקיפדיה ו.
קלי לינק

| --- | --- |

קלי לינק, 2007
 לידה:  19 ביולי 1969 (בת 55) מיאמי, ארצות הברית 
 מדינה:  ארצות הברית 
 מקום לימודים:  אוניברסיטת קולומביה, אוניברסיטת קרוליינה הצפונית בגרינסבורו, אוניברסיטת מסצ'וסטס אמהרסט, Greensboro Day School 
 שפות היצירה:  אנגלית אמריקאית 
 סוגה:  פנטזיה 
 בן או בת זוג:  גאווין גרנט 
 פרסים והוקרה:  פרס שירלי ג'קסון (2011)  פרס הוגו לנובלה הטובה ביותר (2005)  פרס נבולה לנובלה הטובה ביותר (2005)  פרס נבולה לנובלה הטובה ביותר (2001)  פרס נבולה לנובלה הטובה ביותר (2005)  פרס או. הנרי (2013)  פרס ג'יימס טיפטרי ג'וניור (1997)  עמיתי מקארתור (2018)  פרס תאודור סטרג'ן (2016)  פרס הדמיון הגדול 
 kellylink.net
 
קלי לינק (באנגלית: Kelly Link; נולדה ב-1969) היא סופרת ועורכת אמריקאית.
לינק נולדה במיאמי והיא בוגרת אוניברסיטת קולומביה ואוניברסיטת גרינסבורו שבקרוליינה הצפונית. כיום היא מתגוררת בנורת'המפטון, מסצ'וסטס.
לינק כותבת בעיקר סיפורים קצרים, ובעיקר בסגנון ריאליזם מאגי. חלק גדול מסיפוריה נחשבים בעיני הקהל לסיפורי פנטזיה, מדע בדיוני, או אימה. בנוסף לפעילותה כסופרת, היא ובעלה מנהלים הוצאה לאור בשם סמול ביר פרס, וכן היא לימדה במוסדות אקדמיים שונים ברחבי ארצות הברית.
ספריה זיכו אותה בפרס הוגו ובשלושה פרסי נבולה. ב-2013 זכתה בפרס או. הנרי על סיפורה הקצר "The Summer People". ב-2018 זכתה במענק עמיתי מקארתור.
ספריה שתורגמו לעברית

דברים מוזרים קורים, מאנגלית: דבי אילון, הוצאת בבל, 2010
כישוף למתחילים, מאנגלית: דבי אילון, הוצאת בבל, 2013
מסתבכים בצרות, מאנגלית: דבי אילון, הוצאת בבל, 2018
קלידרומו

| --- | --- |

 מידע כללי
 גובה:  1,419 מ' 
 מדינה:  יוון 
 מיקום:  מולוס-אגיוס קונסטנטינוס, יווןיוון
 קואורדינטות:  38°44′13″N 22°32′41″E﻿ / ﻿38.73694°N 22.54472°E﻿ / 38.73694; 22.54472
 
קלידרומו (ביוונית: Καλλίδρομο) הוא הר בדרום מזרח פתיוטיס ובצפון מזרח פוקיס שבמרכז יוון. גובהו 1,399 מטר. קלידרומו שוכן דרומית למפרץ מאלי, ממזרח להר אוטה ומצפון לעמק הצפיס. מעבר תרמופילי נמצא צפונית להר. הכפר דריימאיה נמצא על ההר. בסמוך להר: מנדניצה מצפון מזרח ואמפיקליה מדרום. הכביש המהיר 1 (אתונה - לאמיה - סלוניקי) עובר צפונית להר. הרכבת מאתונה ללאמיה וסלוניקי עוברת דרומית ומערבית להר, קו הרכבת המהיר החדש עובר דרך ההר על  במנהרה.
קדם-הפקה

קדם-הפקה (באנגלית: Pre-production) הוא חלק מתהליך עשיית סרטי קולנוע, תוכניות טלוויזיה, תוכניות רדיו, פרסומות, וידאו קליפ ועוד. המונח מתייחס לכל שלבי ההפקה הנדרשים, בטרם יתחיל שלב הצילומים או שלב הקלטת תוכנית רדיו.
בין שלבי ההפקה הנכללים בשלב הקדם-הפקה:
מימון ההפקה
השלמת כתיבת התסריט, לגרסה המשביעה רצונם של כל המממנים ובעלי עניין אחרים
יצירת סטורי בורד
תסריט צילומים
גיוס צוות צילום
עיצוב תפאורה (בניית סט) ו/או תיאום מיקומים לצילומים
עיצוב תלבושות
אביזרים ואפקטים מיוחדים
ליהוק שחקנים וניצבים; חזרות עם שחקנים
ראו גם

פוסט-פרודקשן
שלב הצילומים (קולנוע)
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
קלי לה ברוק

| --- | --- |

 לידה:  24 במרץ 1960 (בת 64) ניו יורק, ניו יורק, ארצות הברית 
 מדינה:  ארצות הברית 
 תקופת הפעילות:  מ-1984 
 בן או בת זוג:  ויקטור דראי (1984–1986)  סטיבן סיגל (1987–1996) 
 צאצאים:  Arissa LeBrock 
 מספר צאצאים:  3 
 http://kellylebrock.com
 פרופיל ב-IMDb
 
קלי לה ברוק (באנגלית: Kelly LeBrock; נולדה ב-24 במרץ 1960) היא שחקנית ודוגמנית אמריקאית.
ביוגרפיה

לה ברוק נולדה בניו יורק לאם אירית ואב קנדי-צרפתי, היא גדלה בשכונת קנזינגטון בלונדון. היא החלה את קריירת הדוגמנות שלה בגיל שש עשרה שהופיע במגזין ווג, לאחר מכן היא חתמה על חוזה עם מותג האופנה כריסטיאן דיור, היא הופיעה על מספר רב של מגזינים ושונים והייתה מזוהה עם פרסומת  השמפו של חברת "פנטן" בכיכובה.
היא גילמה את הדמות המרכזית של האישה עם השמלה האדומה בסרט האישה באדום, לאחר מכן שיחקה בסרט הנעורים  "Weird Science", בשני הסרטים הייתה בתפקיד אישה המהווה מושא לפנטזיה.
ב-1990 הופיעה לצד בעלה סטיבן סיגל בסרט "Hard to Kill", ב-1993 שיחקה את אשתו של מייקל יורק בסרט הסאטירה "Wrongfully Accused", ב-1995 שיחקה בתפקיד הראשי במערבון "Hard Bounty".
חיים אישיים

בשנת 1984 התחתנה עם מפיק הסרטים והמסעדן ויקטור דריי והם התגרשו כעבור שנתיים. ב-1987 נישאה לקולנוען סטיבן סיגל ונולדו להם שלושה ילדים, וב-1996 התגרשו. בשנת 2007 נישאה בשלישית לבנקאי ההשקעות פרד סטק והשניים התגרשו כעבור שנה.
לה ברוק מתגוררת בקליפורניה.
קבוצת הידית הכחולה

| --- | --- |

 מידע כללי
 מאת:  חנה סמואל
 איורים:  יוסף ולטר
 שפת המקור:  עברית
 סוגה:  ספרי ילדים
 הוצאה
 הוצאה:  הוצאת ספריית הפועלים
 תאריך הוצאה:  מהדורה ראשונה - 1947 מהדורה שנייה - 1964
 מספר עמודים:  84
 קישורים חיצוניים
 הספרייה הלאומית:  002027032, 002027031
קבוצת הידית הכחולה הוא ספר ילדים שכתבה הסופרת והמתרגמת הישראלית חנה סמואל, ואייר יוסף ולטר.
הספר, שיצא בספריית הפועלים/אנקורים בשנת 1947, מספר על פליטי שואה, על מכונת לחם אבודה ועל חבורת ילדים רבת תושייה, שיוצאת למסע בילוש.
עלילה

יאיר ורותי גרים בשכונת הדר בחיפה. הימים הם לאחר מלחמת העולם השנייה. לא מזמן הצטרפו אל משפחתם הקטנה סבא וסבתא, שניצלו מן השואה ובאו לגור עמם, ובתחילה הייתה השמחה רבה, והתוכניות לעתיד היו רבות ויפות. סבא וסבתא כתבו, שהם שולחים ארגז ובו שארית רכושם, וביקשו לשמור מכל משמר על כל החפצים שבארגז. אם יזכו, גם הם וגם הארגז, להגיע בשלום, כתבו, יהיה הכול טוב ויפה. כולם יעברו לגור בכפר, ויהיה להם בית עם גינה, וכלב ותרנגולות.
כאשר הגיע הארגז, ראו מיד שחסר בו משהו, אבל לא דאגו יותר מדי. רק כשהגיעו גם סבא וסבתא, התברר שחסר דבר חשוב מאוד - מכונת לחם, שבידית שלה החביא סבא יהלומים - תכשיטים, שסבתא קיבלה מהוריה העשירים לנישואיה. במחיר היהלומים האלה התכוונו לקנות בית בכפר לכל המשפחה ולהתחיל חיים חדשים - והנה אבדה מכונת הלחם ועמה חלום הבית וכל הכרוך בו. אבל עם כל הצער, הרי החשוב הוא שהחיים ניצלו וכולם יחד עכשיו, כך מסבירה ליאיר אמו, כשהוא מרהיב עוז לחקור לבסוף לפשר העצב שנפל על הבית, ואת מכונת הלחם והיהלומים שבה צריך פשוט לשכוח ודי.
אבל יאיר איננו חושב, שצריך לשכוח ודי. הוא מספר קודם כל לאחותו הקטנה רותי ושניהם מנסים לגייס כסף, כדי למצוא את מכונת הלחם ולקנות אותה. רותי מוצאת עבודה - להוריד את הכלב של השכנה לטיול ברחוב. יאיר מוכר את אוסף הבולים שלו - קורבן גדול ונורא - ושניהם יוצאים למסע חיפושים בחנויות חפצים משומשים וכלי בית, אך לשווא. עד שבחנות אחת הם שומעים, שאכן הייתה מכונת לחם כזאת עד לא מזמן, ובאה אישה אחת לא צעירה וכנראה לא ענייה וקנתה אותה.
יאיר הוגה תוכנית למציאת אותה אישה לא צעירה ולא ענייה - הוא מגייס את חבריו הטובים לעזרה, והחבורה נענית ברצון. הם אוספים בקבוקים ריקים ממטבחי אנשים - ומציצים בגנבה: אולי יש שם מכונת לחם? הם עוזרים למשחיז הסכינים ומבקשים כלים להשחזה - אולי יש מכונת לחם להשחיז? ואז חלה התפנית הגורלית, כששלושת הילדים שעובדים אצל מחלק הקרח מצטרפים אליהם, לאחר שהקטן שבהם איבד חלק מכספו ורותי טובת הלב, שראתה אותו בוכה מרה, נתנה לו מכסף החיסכון היקר כדי שבעל עגלת הקרח לא יכעס עליו ויפטרו מהעבודה. למען רותי, משה מוכן לכל, אפילו להילחם עם עזרא, הגדול ממנו, אם צריך. וכך קורה, שמשה הקטן, דווקא הוא, מגלה את המכונה הנכספת ואם לא די בשמחה שהביא לידידיו החדשים, הרי בעלת המכונה שהתגלתה, לאחר שהתוודעה אל משפחתם של יאיר ורותי ושמעה את כל הסיפור, גם מבטיחה לשחרר את משה מעבודתו אצל מחלק הקרח ולשלוח אותו ללמוד בבית הספר, יחד עם רותי.
קבוצת המאה של ה-MLB

קבוצת המאה של ליגת ה-MLB היא רשימה של 25 שחקני הבייסבול הגדולים ביותר ששיחקו בליגת ה-MLB במהלך המאה העשרים. הרכב הקבוצה נבחר בשני שלבים. בשלב הראשון פאנל של מומחי בייסבול בחר את מאה שחקני הבייסבול הגדולים של המאה, ובשלב השני, נפתחה ההצבעה לקהל הרחב, ולמעלה משני מיליון אוהדי בייסבול בחרו מתוך הרשימה את 20 שחקני הבייסבול הטובים ביותר.
מבין השחקנים שקיבלו את מירב הקולות נלקחו שני שחקנים בכל עמדה על המגרש, למעט מגישים (שישה שחקנים) ושחקני השדה החיצון (תשעה שחקנים). בתום הבחירה הוסיף פאנל מומחים לרשימה חמישה שחקנים (שלושה מגישים, עוצר ביניים ושחקן השדה החיצון) שלא נבחרו לקבוצה.
רשימת מאה השחקנים הוצגה לראשונה במשחק האולסטאר של עונת 1999 בפנוויי פארק, והרשימה הסופית לאחר בחירת האוהדים הוצגה לראשונה לפני המשחק השני של הוורלד סיריס בסוף אותה העונה, כאשר שחקני הקבוצה שהיו בחיים הוזמנו למשחק.
בחירתו של פיט רוז, שחקן השדה החיצון שנבחר לקבוצה בקולות האוהדים, עוררה סערה מכיוון שבשנת 1989, בעת שכיהן כמנהל קבוצת סינסינטי רדס, נחשף שבהיותו שחקן הימר על תוצאות משחק ולמעשה "מכר" את המשחק. רוז הכחיש את העניין, אך בשנת 1991 החליטה הליגה להעניש את רוז בהרחקה מפעילות בליגה לכל החיים. למרות מחאה ציבורית על צירופו לקבוצה, התקבל רוז באצטדיון בכפיים סוערות. כעבור מספר שנים הודה רוז באוטוביוגרפיה שכתב, כי הימר על המשחק והתנצל על העניין.
הערות שוליים

↑  עידן ויניצקי‏, מנגנון השעייה: 25 שנה להשעייתו לכל החיים של פיט רוז מה-MLB, באתר וואלה, 24 באוגוסט 2014
| קבוצת המאה של ה-MLB |
| --- | --- | --- |
| מגישים | נולאן ראיין • סנדי קופקס • סיי יאנג • רוג'ר קלמנס • בוב גיבסון • וולטר ג'ונסון • וורן ספאן • כריסטי מת'יוסון • לפטי גרוב |  |
| תופסים | ג'וני בנץ' • יוגי ברה |  |
| שחקני בסיס ראשון | לו גריג • מרק מקגוייר |  |
| שחקני בסיס שני | ג'קי רובינסון • רוג'רס הורנסבי |  |
| שחקני בסיס שלישי | מייק שמידט • ברוקס רובינסון |  |
| עוצרי ביניים | קאל ריפקן ג'וניור • ארני בנקס • הונוס ואגנר |  |
| שחקני השדה החיצון | בייב רות' • האנק ארון • טד ויליאמס • וילי מייז • ג'ו דימאג'יו • מיקי מנטל • טיי קוב • קן גריפי ג'וניור • פיט רוז • סטן מוסיאל |  |
ציפורי לילה

ערך זה עוסק בתוכנית רדיו. אם התכוונתם למשמעות אחרת, ראו .
ציפורי לילה היא תוכנית רדיו יומית ישראלית המשודרת בין חצות לשתיים בלילה בתחנת הרדיו גלי צה"ל.
התוכנית, אשר נמצאת באחריותה של מחלקת התרבות והמוזיקה של התחנה, נהגתה על ידי ראש המחלקה מולי שפירא בעקבות מעבר התחנה לשידור רצוף 24 שעות ביממה לאחר מלחמת יום הכיפורים. התוכנית שודרה לראשונה בשנת 1976 ונועדה למלא את חלל השידור שנוצר בשעות הלילה.
בכל יום מוגשת התוכנית על ידי מגישים שונים (בדרך כלל בחלוקה קבועה של ימות השבוע), ונושאת בכל פעם שם מעט שונה, המתאים לאופי התוכנית ולאופי המגישים. מגישי התוכנית עושים את עבודתם בהתנדבות. בשנת 2015, במקביל לשינוי נרחב בלוח השידורים שהוביל מפקד התחנה ירון דקל, הושם דגש על מגישים מקרב חיילי התחנה וצוותה, על פני אנשי תרבות חיצוניים לתחנה שנבחרו להגיש את התוכנית לפני כן.
בעשור השני של המאה ה-21, הגשת התוכנית נחשבת לסמל סטטוס נחשק בעולם הבידור, והגישו אותה אישים רבים מהתרבות הישראלית לגווניה, גם אלו שלא עסקו בתחום הרדיו קודם לכן.
המגישים והתוכניות בהווה

| יום | שם התוכנית | המגישים | אופי התוכנית |
| --- | --- | --- | --- |
|  ראשון  | ציפורי לילה: כל הג'אז הזה | דובי לנץ | מוזיקת ג'אז. |
|  שני  | ציפורי לילה | יואב קוטנר | מוזיקה לשעת לילה מאוחרת. |
|  שלישי  | ציפורי לילה | אורלי יניב |  |
|  רביעי  | בידוד לילה | יורם סוויסה | מוזיקה ללילה. |
|  חמישי  | ציפורי לילה | בן פרג' וקובי פרג | מוזיקה ים תיכונית. |
|  מוצ"ש  | ציפורי לילה מוזיקליות | נעם רפפורט | סוקר אירועי מוזיקה מהעבר בשבוע הרלוונטי ומשלב שירים לועזיים ועבריים מאותו הזמן. |

בימי שישי התוכנית אינה משודרת.
המגישים והתוכניות בעבר > מגישים נוספים בעבר

אורי זוהר – המגיש הראשון של התוכנית. התוכנית בהגשתו עסקה בראשית דרכה בנושאים פרובוקטיביים, אך עם תהליך חזרתו בתשובה השתנה אופי התוכנית, עד שהוא הפסיק להגישה לגמרי והודיע על חזרתו בתשובה בתוכניתו האחרונה.
דורון נשר – הגיש תוכנית הומוריסטית, שכללה השמעת קטעי מוזיקה מסגנונות שונים ושיחות עם טכנאי הקול באולפן.
אבי קושניר ונתן דטנר – צמד הבטלנים
אורלי יניב
מולי שפירא
אברהם עוז
מיכה לבינסון
דני ליטני
אריק איינשטיין
אבי קורן
חני דינור
ראו גם

מוריס והיונים
קפיטול מדינת דקוטה הדרומית

| --- | --- |

 מידע כללי
 סוג:  קפיטול 
 מיקום:  פיר 
 מדינה:  ארצות הברית 
 הקמה ובנייה
 תקופת הבנייה:  ?–1910
 תאריך פתיחה רשמי:  1910 
 אדריכל:  Charles E. Bell 
 קואורדינטות:  44°22′02″N 100°20′46″W﻿ / ﻿44.3672°N 100.346°W﻿ / 44.3672; -100.346
 he
 
קפיטול מדינת דקוטה הדרמית (באנגלית: South Dakota State Capitol) הוא מבנה המשמש כמקום משכנו של בית המחוקקים של מדינת דקוטה הדרומית שבארצות הברית. המבנה ממוקם בשדרת איסט קפיטול מס' 500, בבירת המדינה - פיר.
במבנה ממוקם גם משרד מושל המדינה.
המבנה בנוי אבן גיר מאינדיאנה, וכן שיש מורמונט ואיטליה. גובהו של המבנה כ-50 מטרים, רחבו כ-58 מטרים ואורכו כ-90 מטרים. המבנה נבנה בעלות של כמיליון דולרים על פי תוכניות של האדריכלים ממיניאפוליס ס. אי. בל ומ. ס. דטווילר, בסגנון הדומה לקפיטול מדינת מונטנה שבהלנה.
המבנה הוקם בין השנים 1905–1910 ושופץ החל משנת 1977 ועד שנת 1989 לקראת חגיגות יובל המאה להקמת המדינה.
קדלסטון הול

| --- | --- |

 מידע כללי
 סוג:  בית מגורים שהוסב למוזיאון, בית אחוזה אנגלי 
 כתובת:  Kedleston, Quarndon DE22 5JH 
 מיקום:  קדלסטון 
 מדינה:  הממלכה המאוחדת 
 בעלים:  קרן הנאמנות הלאומית למקומות בעלי עניין היסטורי או יופי טבעי 
 מפעיל:  קרן הנאמנות הלאומית למקומות בעלי עניין היסטורי או יופי טבעי 
 הקמה ובנייה
 תקופת הבנייה:  ?–1765
 תאריך פתיחה רשמי:  1765 
 אדריכל:  מתיו ברטינגהאם, ג'יימס פיין, רוברט אדם 
 סגנון אדריכלי:  אדריכלות נאו-קלאסית 
 קואורדינטות:  52°57′33″N 1°32′09″W﻿ / ﻿52.959166666667°N 1.5358333333333°W﻿ / 52.959166666667; -1.5358333333333
 אתר רשמי
  (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי קדלסטון הול(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי קדלסטון הול
 
החזית הצפונית של האגף המרכזי
שולחן עבודתו של לורד קרזון
קדְלֶסטון הול (באנגלית: Kedleston Hall, ‏האזנהקובץ:En-kedleston.ogg‏Ⓘ‏) הוא בית אחוזה כפרי סמוך לכפר קדלסטון, אשר במחוז דרבישייר באנגליה, ומקום מושבה של משפחת קרזון (Curzon), שמקורה בנורמנדי שבצפון צרפת.
היסטוריה

האחוזה שייכת למשפחת קרזון מאז 1297, וייתכן שאף ממועד קדום יותר. המבנה הנוכחי החל להיבנות בשנת 1759 ביוזמתו של נתניאל קרזון, הברון הראשון מסקארסדייל (1804-1726). עיצוב המבנה מבוסס באופן חופשי על תוכנית של אנדראה פלדיו, ועל הבנייה הופקד האדריכל רוברט אדם.
בעליו האחרונים של בית האחוזה היה שר החוץ לורד קרזון, אשר נפטר בשנת 1925. כיום האתר נמצא ברשות הנשיונל טראסט. המבנה פתוח לציבור למעט אגף אחד שבו עדיין מתגוררת משפחת קרזון.
בית האחוזה בנוי משלושה אגפים עצמאיים, המקושרים ביניהם באמצעות שני מסדרונות. האגף המרכזי כולל אולמות אירוח, והשתמשו בו כאשר אורחים רבי מעלה פקדו את הבית. האגף המזרחי כולל חדרים לשימוש המשפחה. האגף המערבי כולל את המטבחים, חדרי השירות, ומגורי המשרתים.
לאגף המרכזי שתי חזיתות – צפונית ודרומית. החזית הצפונית כוללת פורטיקו בעל שישה עמודים קורינתיים, והחזית הדרומית כוללת שני גרמי מדרגות רחבים, כל אחד מהם בצורת חצי גורן.
באגף המרכזי יש אולם גדול, הכולל עשרים עמודי בהט, פסלים ורצפת שיש. האולם מואר באמצעות חלונות בגגו. הכניסה אליו היא דרך אולם שני, עגול, שגובהו כ-20 מטרים, והוא מקורה בכיפה שקופה, שבמרכזה אוקולוס.
בבית מוצגים לראווה חפצים שונים שאסף לורד קרזון בזמן היותו מושל הודו. כמו כן מוצגת לראווה "שמלת הטווס" המשובצת אבני חן, שלבשה אשתו מרי בדורבר דלהי בשנת 1903. עוד כולל המבנה אוסף מרשים של רהיטים ופסלים.
קדלסטון הול מוקף פארק רחב ידיים. ברחבי הפארק פזורים מבנים נוספים, ביניהם בית סירות וביתן קיץ. הגנים כמעט לא עברו שינויים במאתיים השנים האחרונות.
ציידי הלווייתנים

| --- | --- |

פתיח הסרט
 בימוי:  דייוויד הנד דיק הומר
 הופק בידי:  וולט דיסני
 מדבבים:  קלרנס נאש פינטו קולביג
 מוזיקה:  אלברט היי מאלוט
 אנימטור:  מילט שפר ארט באביט לואי שמיט פרסטון בלייר לי מורהאוס אל אוגסטר אריק לארסון רוברט ג. לפינגוול אד לאב ג'ושוע מידור פרנק אורב דון פטרסון ארט פאלמר מרווין וודוורד
 מדינה:  ארצות הברית ארצות הברית
 חברת הפקה:  וולט דיסני הפקות
 חברה מפיצה:  RKO Radio Pictures
 הקרנת בכורה:  19 באוגוסט 1938
 משך הקרנה:  8 דקות
 שפת הסרט:  אנגלית
 סוגה:  סרט קצר, סרט הנפשה, סרט קומדיה, סרט לכל המשפחה, סרט מוזיקלי
 דף הסרט ב־IMDb
ציידי הלווייתנים (באנגלית: The Whalers) הוא סרט הנפשה קצר אמריקאי משנת 1938 שהופק על ידי וולט דיסני הפקות והופץ על ידי RKO Radio Pictures. עלילת הסרט, שבוים במשותף על ידי דייוויד הנד ודיק הומר, מציגה את מיקי מאוס, דונלד דאק וגופי במסע ציד של לווייתנים. המדבבים הם קלרנס נאש בתור דונלד ופינטו קולביג בתור גופי, מיקי לא מדבר בסרט זה. מוזיקת הסרט הולחנה על ידי אלברט היי מאלוט, אם כי ללא קרדיט. זהו הסרט הקצר ה-101 בסדרת סרטי "מיקי מאוס" שיצאו לאקרנים והשלישי באותה השנה.